Skaistė Petrauskaitė

**Skaistė Petrauskaitė** (g. 2004 m. sausio 4 d.) – Lietuvos futbolininkė, saugė, puolėja.

## Karjera
### FK Vilnius
Nuo 2020 m. vasaros atstovavo FK Vilnius. 2020 m. birželio 9 d. debiutavo Pirmos lygos rungtynėse prieš Kauno Žalgirio FA. Susitikimą pradėjo kaip atsarginė, o aikštėje pasirodė 56 minutę, kai varžovės pirmavo rezultatu 2–1. Skaistė Petrauskaitė 79 minutę išlygino rezultatą (2–2), o Veronika Zelenina persvėrė rezultatą. Rungtynės baigėsi vilniečių pergale rezultatu 3–2.

Nuo 2021 m. sezono komanda varžėsi moterų A lygoje. 2021 m. kovo 28 d. debiutavo moterų A lygos rungtynėse prieš Šiaulių „Gintrą“. Susitikimą pradėjo startinėje sudėtyje, o 56 minutę buvo pakeista.

2021 m. balandžio 25 d. pelnė savo pirmąjį įvartį moterų A lygoje prieš „Utenos Utenį“. Susitikimą pradėjo kaip atsarginė, o aikštėje pasirodė 58 minutę, kai vilnietės pirmavo rezultatu 2–1. Vėliau komanda pelnė dar tris įvarčius be atsako. Skaistė Petrauskaitė pasižymėjo pačioje pabaigoje (90+2 min.) ir baigė varžovių triuškinimą (5–1).

### MFA Žalgiris-MRU
2023 m. vasarą persikėlė į MFA Žalgiris-MRU. 2023 m. rugpjūčio 13 d. debiutavo moterų A lygos rungtynėse prieš Šiaulių „Gintrą“. Susitikimą pradėjo kaip atsarginė, o aikštėje pasirodė po keitimo 55 minutę. Po permainingos kovos rezultatu 3–2 nugalėjo Šiaulių „Gintra“.

Visą 2024 m. sezoną praleido dėl sunkios kelio traumos. 2025 m. sezone sužaidė septynerias rungtynes moterų A lygoje, žaidė Baltijos moterų lygos rungtynėse. Atstovavo MFA „Žalgiris B“-MRU ekipai. I lygoje per 11 rungtynių pelnė 5 įvarčius ir padėjo iškovoti nugalėtojų titulą.

### 1207 Antalyaspor
2026 m. sausio mėn. tapo žinoma, kad futbolininkė persikėlė į 1207 Antalyaspor (Turkija).

2026 m. sausio 26 d. debiutavo Superlygos rungtynėse prieš Galatasaray.

## Pasiekimai
;  su MFA Žalgiris-MRU
* moterų A lygos antroji vieta: 2023, 2024 m.

## Rinktinės
Kitados atstovavo Lietuvos WU-19 rinktinei. 2022 m. balandžio 9 d. debiutavo prieš Serbiją. Susitikimą pradėjo kaip atsarginė, o aikštėje pasirodė 81 minutę ir žaidė iki finalinio švilpuko. varžovės nugalėjo lietuvaites rezultatu 2–0.

2022 m. lapkričio 8 d. pelnė įvartį prieš Farerų Salų atstoves. susitikimą pradėjo kaip atsarginė, o aikštėje pasirodė 81 minutę, kai varžovės triuškino lietuvaites rezultatu 3–0. Netrukus (82 min.) Skaistė Petrauskaitė pasiž-ymėjo pelnydama garbės įvartį. Susitikimas baigėsi varžovių pergale rezultatu 3–1.

### Nacionalinė rinktinė
2026 m. pakviesta į Lietuvos nacionalinę rinktinę.

2026 m. kovo 3 d. žaidė FIFA pasaulio moterų futbolo čempionato atrankos rungtynėse prieš Lichtenšteiną. Lietuvės pirmavo po tikslaus Rimantės Jonušaitės smūgio (1–0), o Katharina Risch išlygino rezultatą (1–1). Vėliau lietuvės pelnė dar penkis įvarčius be atsako ir sutriuškino Lichtenšteino atstoves rezultatu 6–1.
Skaistė Petrauskaitė susitikimą pradėjo kaip atsarginė, o aikštėje pasirodė po keitimo 85 minutę vietoje keturis įvarčius pelniusios Rimantės Jonušaitės. Pačioje rungtynių pabaigoje (90+1 min.) Skaistė Petrauskaitė pelnė savo pirmąjį įvartį atstovaudama Lietuvos moterų rinktinei.

;Įvarčiai

## Šaltiniai

## Nuorodos
* SOCCERDONNA
* SOCCERWAY
* FLASHSCORE
* TFF licencija
* lietuvosfutbolas.lt
* UEFA svetainė
* [ Globalsportsarchive]